கேள்வி: சாமன் மகால் என்பது என்ன?
பதில்: சாமன் மகால் (''Chaman Mahal'') என்பது இந்தியா மாநிலமான மத்தியப் பிரதேசம் போபால் மாவட்டம் மாவட்டத்திலுள்ள ஓர் அரண்மனையாகும். இது 1715 இல் இசுலாம்நகர், போபால் ஆட்சியாளராக இருந்த ஆப்கானித்தான் தளபதி தோஸ்த் முகமது கான் என்பவரால் கட்டப்பட்டது. இது மத்திய பிரதேசத்தின் தலைநகரான போபால் 11 கி.மீ தூரத்தில் அமைந்துள்ளது. 'சாமன்' என்றால் தோட்டம், எனவே இது "தோட்ட அரண்மனை" என்றும் அழைக்கப்படுகிறது. இது தோட்டங்கள் மற்றும் நீரூற்றுகளால் சூழப்பட்டுள்ளது, மேலும் மலர் வடிவங்களால் அலங்கரிக்கப்பட்டுள்ளது. சாமன் மகால் முகலாயக் கட்டிடக்கலை மற்றும் மால்வா, மத்தியப் பிரதேசம் பாணியிலான கட்டிடக்கலைகளில் மணற்கல் ஆனது. மேலும், 12 நுழைவாயில்கள் பெங்காலி கட்டிடக்கலை செல்வாக்கு மிக்க கூரையின் விளிம்புகளுடன் உள்ளன. போபாலின் ஆட்சியாளராக இருந்த தோஸ்த் முகமது கான் கட்டிய சிவப்பு மணற்கல் அமைப்பானது 'இசுலாம்நகர் கோட்டை' என்றும் அழைக்கப்படுகிறது. இது சார்பாக் பாணி தோட்டத்தைக் கொண்டுள்ளது. பாழடைந்த அரண்மனையில் முகலாய நீர்த் தோட்டமும் குளியலுக்கான இடமும் உள்ளன.